《新安江舟中奉酬孙观书记》
宋代·张伯玉

十年塞外忆江山，今日扁舟纵眼看。
匝岸野花红似簇，避人沙鸟起成团。
放怀自古酒为得，老笔到今诗最难。
君解高吟我方饮，几人能共此清欢。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。